PRITARTA

Panevėžio rajono savivaldybės tarybos

2018 m. gegužės 30 d. sprendimu Nr. T-

**PANEVĖŽIO RAJONO PEDAGOGINĖS PSICHOLOGINĖS TARNYBOS DIREKTORĖS AUKSĖS VYŠNIAUSKIENĖS 2017 METŲ VEIKLOS ATASKAITA**

**I. BENDRA INFORMACIJA APIE ĮSTAIGĄ**

* 1. Vadybinės veiklos pasiekimai, įsimintini sėkmės atvejai.

Tarnyboje dirba specialistų komanda (du psichologai, specialusis pedagogas, logopedas, socialinis pedagogas). Atsižvelgiant į švietimo sistemos keliamus uždavinius ir rajono švietimo įstaigų situaciją, įvesta visa socialinio pedagogo pareigybė. Tarnybos socialinis pedagogas, organizuodamas veiklą, įgyvendindamas projektus, didesnį dėmesį skiria mokykloms, kuriose nėra socialinių pedagogų.

Sudaryta bendradarbiavimo sutartis su savivaldybės poliklinika dėl tarnybos klientų medicininio įvertinimo, siekiant patikslinti specialiuosius ugdymosi poreikius.

Įgyvendinti visuomenės sveikatos rėmimo bei vaikų vasaros poilsio ir socializacijos projektai: „Sveikatos akademija 3“, „Bendrauk, bendradarbiauk, dalinkis 3“, „Žvilgsnis“, panaudotos skirtos lėšos, parengtos finansinės ir veiklos ataskaitos. Į projektų veiklas sėkmingai įsitraukė specialiųjų ugdymosi poreikių turintys mokiniai, atliko kūrybines užduotis: kūrė ir iliustravo pasakas (parengtas leidinukas), gamino kalėdinius žaislus.

Stiprinant tarpinstitucinį bendradarbiavimą pagalbos šeimai teikimo srityje, organizuota atvejų analizės tęstinė grupė, kurioje dalyvavo rajono seniūnijų socialiniai darbuotojai, tarnyba teikė pagalbą Vaiko teisių apsaugos skyriui dėl dviejų ypatingų atvejų, konsultavo skyriaus nukreiptas septynias šeimas dėl įvairių psichologinių problemų, dalyvavo dviejuose skyriaus pasitarimuose, teismo posėdyje.

Pagerintos darbo sąlygos specialistams – savivaldybės administracija skyrė lėšų dviem stacionariems kompiuteriams.

* 1. Darbuotojai:

|  |  |  |
| --- | --- | --- |
| Eil.  Nr. | Darbuotojai | 2017 m. gruodžio 31 d. |
| 1. | Bendras darbuotojų skaičius | 7 |
| 2. | Pedagoginių darbuotojų skaičius: | 6 |
| 2.1. | vadovai | 1 |
| 2.2. | specialistai | 5 |

**II. MOKINIŲ (VAIKŲ) SPECIALIŲJŲ POREIKIŲ VERTINIMAS**

|  |  |  |
| --- | --- | --- |
| Įvertinta PPT ir nustatytas specialiųjų ugdymosi poreikių lygis | Suderintas švietimo pagalbos teikimas | Brandos vertinimas |
| 144 (138) | 235 | 5 |

**III. PAGALBOS MOKINIUI (VAIKUI), MOKYTOJUI IR MOKYKLAI TEIKIMAS**

**1. KONSULTAVIMAS**

|  |  |  |
| --- | --- | --- |
| Klientai | Klientų skaičius | Konsultacijų skaičius |
| Mokiniai (vaikai) | 101 | 323 |
| Mokytojai, specialistai | 260 | 415 |
| Tėvai (globėjai, rūpintojai) | 335 | 384 |
| Profesinis konsultavimas | 172 | 172 |

**2. ŠVIETIMAS**

|  |  |  |  |
| --- | --- | --- | --- |
| Renginio forma | Renginių skaičius | Dalyvių skaičius | Tikslinė grupė |
| Seminaras | 1 | 20 | Auklėtojų padėjėjai |
| Atvejų analizės grupė | 4 | 30 | Seniūnijų socialiniai darbuotojai |
| Paskaitos-diskusijos pageidautomis temomis | 3 | 35 | Mokytojai, specialistai |
| Tikslinės individualios metodinės konsultacijos | 9 | 9 | Mokyklų vaiko gerovės komisijų nariai |
| Apskrito stalo diskusijos pedagogams | 5 | 35 | Mokyklų vaiko gerovės komisijų pirmininkai, nariai |
| Tėvų grupė „Mokykla tėvams ir auklėtojams“ | 10 | 11 | Mokinių tėvai (globėjai, rūpintojai) |
| Pradinio ugdymo mokytojų grupė  (tęstinė) | 1 | 12 | Mokytojai, dirbantys su elgesio ir emocijų sutrikimų turinčiais mokiniais |
| Vyresniųjų klasių mokytojų grupė  (tęstinė) | 1 | 7 | Mokytojai, dirbantys su elgesio ir emocijų sutrikimų turinčiais mokiniais |
| Tėvų (globėjų, rūpintojų) susirinkimai (paskaitos, diskusijos) | 2 | 38 | Mokinių tėvai (globėjai, rūpintojai) |
| „Psichologo diena“ mokyklose | 7 | 81 | Mokyklų bendruomenės |
| Socialinių įgūdžių lavinimo grupė | 5 | 12 | Mokiniai |
| Paskaitos prevencine tematika | 6 | 85 | Mokiniai |
| Kūrybiniai užsiėmimai specialiųjų poreikių mokiniams | 4 | 40 | Mokiniai |
| Renginiai prevencine tematika (diskusijos, konferencija, konkursai, akcijos | 14 | Projektų dalyviai | Mokiniai, mokytojai |

**IV. PROJEKTAI**

|  |  |
| --- | --- |
|  | Rajono |
| Vykdytų projektų skaičius | 3 |
| Dalyvavusių įstaigų skaičius | 19 |
| Dalyvavusių mokytojų, specialistų skaičius | 84 |
| Dalyvavusių mokinių skaičius | Daugiau kaip 2 000 |

**V. FINANSAVIMAS**

|  |  |  |
| --- | --- | --- |
| Eil. Nr. | Pobūdis | Gautos lėšos Eur |
| 1. | Iš viso: | 102 462,51 |
| 1.1. | Iš jų Mokinio krepšelio lėšos darbo užmokesčiui | 83 976 |
| 1.2. | Iš viso lėšos iš savivaldybės biudžeto | 16 321,69 |
|  | Iš jų darbo užmokesčiui | 10 000 |
|  | Iš jų kitoms prekėms ir paslaugoms | 5 021 |
|  | Iš jų ilgalaikiam materialiajam turtui įsigyti | 1 300 |
| 2. | Iš viso pritraukta lėšų: | 2 164,82 |
| 2.1. | Projektams įgyvendinti | 2 017,5 |
| 2.2. | 2 % parama | 147,32 |

**VI. PROBLEMOS, SUSIJUSIOS SU ĮSTAIGOS VEIKLA, IR DIREKTORIAUS SIŪLOMI JŲ SPRENDIMO BŪDAI**

Išlieka aktuali psichologinės, socialinės pedagoginės pagalbos vaikams prieinamumo problema dėl specialistų stokos mokyklose. Rajono gyventojų socialinė situacija riboja tėvų galimybes padėti vaikams pagalbą gauti toliau nuo gyvenamosios vietos.

Nepakankama specializuotų profesinių kvalifikacijos tobulinimo renginių pasiūla tarnybos specialistams.

Tarnybos finansavimo susiejimas su Mokinio krepšeliu neužtikrina visavertiško įstaigos funkcionavimo – lėšų nepakanka net specialistų atlyginimams. Savininko pareigas ir teises įgyvendinanti institucija sprendžia, perskirstydama lėšas, tarnyba rengia projektus, kurių lėšomis įgyvendina veiklas.

Direktorė Auksė Vyšniauskienė

PRITARTA

Pedagoginės psichologinės tarnybos 2018 m. kovo 3 d. metodinio pasitarimo posėdžio protokolas Nr. 3

SUDERINTA

Panevėžio rajono savivaldybės administracijos

Švietimo, kultūros ir sporto skyriaus vedėjas

Algirdas Kęstutis Rimkus